
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3091 

17 Νοεμβρίου 2014 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 


Όργανα - Διαδικασίες Προκήρυξης, Εκλογής, Επιλο¬ 
γής, Μονιμοποίησης και Εξέλιξης του Διδακτικού 
Ερευνητικού Προσωπικού (ΔΕΠ) στη Στρατιωτική 

Σχολή Ευελπίδων (ΣΣΕ). 1 

Απονομή Ηθικής Αμοιβής σε Μόνιμο Πολιτικό Υπάλ¬ 
ληλο του ΥΠΕΘΑ/ΓΕΝ. 2 

Καθορισμός των αναγκαίων συμπληρωματικών μέ¬ 
τρων για την εφαρμογή του Κανονισμού (ΕΚ) 
617/2008 της Επιτροπής σχετικά με τις προδια¬ 
γραφές εμπορίας των αυγών προς επώαση και 
των νεοσσών πουλερικών ορνιθώνος». 3 


ΑΠΟΦΑΣΕΙ Σ 

Αριθμ. Φ.337/21α/291612/Σ.2486 (1) 

Όργανα - Διαδικασίες Προκήρυξης, Εκλογής, Επιλογής, 
Μονιμοποίησης και Εξέλιξης του Διδακτικού Ερευ¬ 
νητικού Προσωπικού (ΔΕΠ) στη Στρατιωτική Σχολή 
Ευελπίδων (ΣΣΕ). 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

1. Το άρθρο 25, του Ν. 3187/2003 (Α' 233) «Ανώτατα 
Στρατιωτικά Εκπαιδευτικά Ιδρύματα (ΑΣΕΙ)». 

2. Το άρθρο 19 του Ν. 4009/11 (Α' 195) «Δομή, Λειτουρ¬ 
γία, Διασφάλιση της Ποιότητας των Σπουδών και Διε¬ 
θνοποίηση των Ανωτάτων Εκπαιδευτικών Ιδρυμάτων». 

3. Το άρθρο 90 του Κώδικα Νομοθεσίας για την Κυ¬ 
βέρνηση και κυβερνητικά όργανα που κυρώθηκε με το 
άρθρο πρώτο του Π.Δ. 63/2005 (Α' 98). 

4. Την υπ’ αριθμ. 248334/09.7.2014 (Β' 1881) απόφαση 
του Πρωθυπουργού και Υπουργού Εθνικής Άμυνας «Ανά¬ 
θεση Αρμοδιοτήτων στον Υφυπουργό Εθνικής Αμυνας, 
Ιωάννη Λαμπρόπουλο». 

5. Το γεγονός ότι από την έκδοση της παρούσας 
απόφασης δεν προκαλείται επιπλέον δαπάνη σε βάρος 
του κρατικού προϋπολογισμού, αποφασίζουμε: 


Αρθρο 1 

Μέχρι την έναρξη ισχύος του νέου Οργανισμού της 
Στρατιωτικής Σχολής Ευελπίδων (ΣΣΕ), καθορίζονται 
τα παρακάτω: 

1. Η επιλογή, μονιμοποίηση ή εξέλιξη των μελών ΔΕΠ 
όλων των βαθμιδών γίνεται από ειδικές επταμελείς επι¬ 
τροπές, τα μέλη των οποίων επιλέγονται με πλήρως 
αιτιολογημένη απόφαση του αρμοδίου οργάνου της 
Σχολής, από τα Μητρώα εσωτερικών και εξωτερικών 
μελών που προβλέπονται στην επόμενη παράγραφο. 
Τα ονόματα των μελών των επιτροπών και τα βιογρα- 
φικά τους σημειώματα δημοσιεύονται στον ιστότοπο 
της Σχολής. 

2. Το Μητρώο εσωτερικών μελών απαρτίζεται από 
καθηγητές ή αναπληρωτές καθηγητές της ΣΣΕ. Το Μη¬ 
τρώο εξωτερικών μελών απαρτίζεται από καθηγητές ή 
αναπληρωτές καθηγητές άλλων ΑΣΕΙ καθώς και ομο- 
ταγών Πανεπιστημίων ή ΑΕΙ της αλλοδαπής, καθώς και 
αντίστοιχης βαθμίδας ερευνητές ερευνητικών ιδρυμά¬ 
των της αλλοδαπής και της ημεδαπής. 

3. Τα Μητρώα καταρτίζονται και επικαιροποιούνται 
κάθε δύο έτη ανά γνωστικό αντικείμενο από την Ακα¬ 
δημαϊκή Συνέλευση της Σχολής, εγκρίνονται από το 
Εκπαιδευτικό Συμβούλιο και δημοσιεύονται σε διακριτή 
θέση στον ιστότοπο της ΣΣΕ. Ειδικότερα καθορίζονται 
τα παρακάτω: 

α. Αναπλήρωση μέλους ή μελών τους για οιονδήποτε 
λόγο, κατά τη διάρκεια της διετούς περιόδου, γίνεται 
με διαδικασία ανάλογη εκείνης της αρχικής επιλογής 
και έγκρισης. 

β. Ο ελάχιστος αριθμός των μελών των Μητρώων 
είναι, τουλάχιστον, ο διπλάσιος του αριθμού των μελών 
του αρμοδίου θεσμικού οργάνου επιλογής, μονιμοποί¬ 
ησης ή εξέλιξης. 

γ. Τα γνωστικά αντικείμενα των μελών των Μητρώων 
αυτών είναι αντίστοιχα ή ανάλογα των γνωστικών αντι¬ 
κειμένων της Στρατιωτικής Σχολής Ευελπίδων. 

δ. Ως κύριο και βασικό κριτήριο για την επιλογή των 
μελών τους και την κατάρτιση των Μητρώων ορίζεται 
ο βαθμός συνάφειας ή συγγένειας προς τα γνωστικά 
αντικείμενα της ΣΣΕ. 

ε. Λόγω γνωστικής ιδιαιτερότητας του Προγράμματος 
Σπουδών της ΣΣΕ, στην περίπτωση που δεν υφίσταται 
αντίστοιχο γνωστικό αντικείμενο στα άλλα Ιδρύματα, 
αναζητούνται μέλη που διδάσκουν ή ερευνούν το πλη- 
σιέστερο αντικείμενο μάθησης και διαθέτουν στοιχεία 
του επιστημονικού έργου τους που αφορούν ή προ¬ 
σεγγίζουν τα ιδιαίτερα γνωστικά αντικείμενα της ΣΣΕ, 
άμεσα ή έμμεσα. 

στ. Τουλάχιστον τρία από τα μέλη της επιτροπής 
επιλογής, μονιμοποίησης ή εξέλιξης ΔΕΠ, προέρχονται 
από το Μητρώο εξωτερικών μελών, από τα οποία του¬ 
λάχιστον ένα μέλος προέρχεται από ομοταγές ΑΕΙ της 
αλλοδαπής. Τα υπόλοιπα μέλη μπορεί να προέρχονται 
είτε από το Μητρώο εσωτερικών μελών, είτε από το 
Μητρώο εξωτερικών μελών. 

4. Οι κατά την παράγραφο 1 του παρόντος άρθρου 
επταμελείς επιτροπές, απαρτίζονται από καθηγητές ή 
ερευνητές πρώτης βαθμίδας ή σε περίπτωση κρίσης 
για βαθμίδες κατώτερες του καθηγητή και από αναπλη¬ 
ρωτές καθηγητές ή ερευνητές αντίστοιχης βαθμίδας, 
με επιστημονικό έργο στο ίδιο ή συναφές γνωστικό 
αντικείμενο με εκείνο της υπό πλήρωση θέσης ή του 
υπό εξέλιξη καθηγητή αντίστοιχα. 

5. Η επιτροπή επιλογής, μονιμοποίησης και εξέλιξη 
των μελών ΔΕΠ συγκαλείται ύστερα από πρόσκληση 
του κοσμήτορα και επιλέγει τον πρόεδρο μεταξύ των 
εσωτερικών της μελών. Η επιτροπή έχει απαρτία αν 
είναι παρών ο Πρόεδρος και τρία τουλάχιστον ακόμη 
μέλη, εκ των οποίων ένα τουλάχιστον μέλος της που 
δεν ανήκει στη ΣΣΕ, και αποφασίζει με πλειοψηφία του 
συνόλου των μελών της. Τα μέλη μπορούν να συμμετέ¬ 
χουν στη διαδικασία και μέσω τηλεδιάσκεψης. 

6. Για την υποβοήθηση της αξιολόγησης των υποψη¬ 
φίων η επιτροπή επιλογής ή εξέλιξης υποχρεούται να 
ζητήσει γραπτή αξιολόγηση για κάθε υποψήφιο από δύο 
καθηγητές ή ερευνητές της αλλοδαπής που ανήκουν 
στο Μητρώο των εξωτερικών μελών ή στο μέτρο που 
αυτό δεν είναι εφικτό, από καθηγητές ή ερευνητές της 
ημεδαπής που ανήκουν στο Μητρώο των εξωτερικών 
μελών και από δύο καθηγητές ή ερευνητές που υποδει¬ 
κνύονται από τον υποψήφιο και που ανήκουν υποχρεω¬ 
τικά στα Μητρώα της Σχολής και δεν περιλαμβάνονται 
στα τακτικά ή αναπληρωματικά μέλη της επιτροπής 
επιλογής ή εξέλιξης. 

7. Γ ια την επιλογή του καταλληλότερου από τους 
υποψηφίους που διαθέτουν τα ουσιαστικά ακαδημαϊκά 
προσόντα για την κατάληψη της θέσης, συντάσσεται 
ειδικά αιτιολογημένο πρακτικό, στο οποίο αξιολογείται 
και η διδακτική ικανότητα των υποψηφίων. 

Αρθρο 2 

Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2014 

Ο ΥΦΥΠΟΥΡΓΟΣ 

ΙΩΑΝΝΗΣ ΛΑΜΠΡΟΠΟΥΛΟΣ 


Αριθμ. Φ. 473/13/341049/Σ.1645 (2) 

Απονομή Ηθικής Αμοιβής σε Μόνιμο Πολιτικό 
Υπάλληλο του ΥΠΕΘΑ/ΓΕΝ. 

Ο ΓΕΝΙΚΟΣ ΓΡΑΜΜΑΤΕΑΣ 
ΥΠΟΥΡΓΕΙΟΥ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του Ν. 3528/07 άρθρα 61 και 62. 

β. Το πρακτικό 20/2014 συν. της 19-09-2014 Υπηρ. Συμ¬ 
βουλίου ΥΠΕΘΑ/ΓΕΝ. 

γ. Την αριθμ. Φ 900/84/249030/Σ.512/24-10-2014 (ΦΕΚ 
Β' 2887) απόφαση ΥΕΘΑ «Μεταβίβαση Αρμοδιοτήτων 
ΥΕΘΑ στον Γ ενικό Γ ραμματέα ΥΠΕΘΑ», αποφασίζουμε: 

Την απονομή της ηθικής αμοιβής του επαίνου στον 
ΜΠΥ ΓΚΙΚΟΠΟΥΛΟ Ανέστη του Κωνσταντίνου, Δ' βαθ¬ 
μού, κλάδου ΤΕ ΜΗΧΑΝΙΚΩΝ, ειδικότητα Ηλεκτρονικός 
Μηχανικός, ο οποίος υπηρετεί στο ΓΕΕΘΑ/Γ'ΚΛ/Γ4, επει¬ 
δή ο εν λόγω υπάλληλος, ενεργώντας πέραν των υπη¬ 
ρεσιακών του καθηκόντων, εργαζόμενος αποκλειστικά 
κατά τη διάρκεια του προσωπικού του χρόνου, ανέλαβε 
και έφερε εις πέρας τη σχεδίαση και ανάπτυξη νέας 
ολοκληρωμένης ιστοσελίδας του ΓΕΕΘΑ, με μηδενικό 
οικονομικό κόστος για την υπηρεσία. 

Η παρούσα να δημοσιευθεί στην Εφημερίδα της Κυ¬ 
βερνήσεως και να ανακοινωθεί με εγκύκλιο σε όλες τις 
υπηρεσίες του ΥΠΕΘΑ. 

Αθήνα, 29 Οκτωβρίου 2014 

Ο Γ ενικός Γ ραμματέας 
ΑΝΤΩΝΗΣ ΟΙΚΟΝΟΜΟΥ 

-♦- 

Αριθμ. 2063/141781 (3) 

Καθορισμός των αναγκαίων συμπληρωματικών μέτρων 
για την εφαρμογή του Κανονισμού (ΕΚ) 617/2008 της 
Επιτροπής σχετικά με τις προδιαγραφές εμπορίας 
των αυγών προς επώαση και των νεοσσών πουλε¬ 
ρικών ορνιθώνος» 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τ ις διατάξεις: 

α) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του Π.Δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (ΦΕΚ 98/Α72005). 

β) Του άρθρου 62, παράγραφος 2 του Ν. 4235/2014 «Δι¬ 
οικητικά μέτρα, διαδικασίες και κυρώσεις στην εφαρμο¬ 
γή της ενωσιακής και εθνικής νομοθεσίας στους τομείς 
των τροφίμων, των ζωοτροφών και της υγείας και προ¬ 
στασίας των ζώων και άλλες διατάξεις αρμοδιότητας 
του Υπουργείου Αγροτικής Ανάπτυξης και Τροφίμων» 
(ΦΕΚ 32/Α72014). 

γ) Τη με αριθμ. Υ478/09/07/2014 (ΦΕΚ 1880/Β72014) 
απόφαση του Πρωθυπουργού περί «Καθορισμού αρ¬ 
μοδιοτήτων του Αναπληρωτή Υπουργού Αγροτικής 
Ανάπτυξης και Τροφίμων Παρασκευά Κουκουλόπουλο». 

2. Τους Κανονισμούς: 

α) Καν (ΕΚ) 1234/2007 του Συμβουλίου της 22ας Οκτω¬ 
βρίου 2007 για τη θέσπιση κοινής οργάνωσης των γε¬ 
ωργικών αγορών και ειδικών διατάξεων για ορισμένα 
γεωργικά προϊόντα («Ενιαίος κανονισμός ΚΟΑ») και ιδι¬ 
αίτερα το παράρτημα XIV Α. 

β) Καν. (ΕΕ) 1308/2013 του Ευρωπαϊκού Κοινοβουλίου 
και του Συμβουλίου της 17ης Δεκέμβριου 2013 για τη θέ¬ 
σπιση κοινής οργάνωσης των αγορών γεωργικών προϊ¬ 
όντων και την κατάργηση των κανονισμών (ΕΟΚ) αριθμ. 
922/1972, (ΕΟΚ) αριθμ. 234/1979, (ΕΚ) αριθμ. 1037/2001 και 
(ΕΚ) αριθμ. 1234/2007 του Συμβουλίου. 

γ) Καν. (ΕΚ) 617/2008 της 27ης Ιουνίου 2008 για τη 
θέσπιση λεπτομερών κανόνων εφαρμογής του κανονι¬ 
σμού (ΕΚ) αριθμ. 1234/2007 του Συμβουλίου σχετικά με 
τις προδιαγραφές εμπορίας των αυγών προς επώαση 
και των νεοσσών πουλερικών ορνιθώνος. 

3. Την από 24-10-2014 εισήγηση της Διεύθυνσης Ζω¬ 
ικής Παραγωγής και ΑΠΑ του Υπουργείου Αγροτικής 
Ανάπτυξης και Τροφίμων. 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Αρθρο 1 

Σκοπός 

Με την παρούσα απόφαση καθορίζονται τα αναγκαία 
συμπληρωματικά μέτρα για την εφαρμογή του Καν. (ΕΚ) 
617/2008 της Επιτροπής σχετικά με τις προδιαγραφές 
εμπορίας των αυγών προς επώαση και των νεοσσών 
πουλερικών ορνιθώνος. 

Αρθρο 2 

Πεδίο Εφαρμογής - Ορισμοί 

1. Οι υποχρεώσεις που απορρέουν από τον Καν. (ΕΚ) 
617/2008 και την παρούσα απόφαση πρέπει να τηρού¬ 
νται από: 

α) Τα εκκολαπτήρια, 

β) τις εγκαταστάσεις επιλογής, 

γ) τις εγκαταστάσεις πολλαπλασιασμού. 

2. Για τους σκοπούς της παρούσας απόφασης οι χρη¬ 
σιμοποιούμενοι ορισμοί είναι αυτοί που αναφέρονται 
στο άρθρο 1 του Καν (ΕΚ) 617/2008. 

Άρθρο 3 
Αρμόδιες Αρχές 

1. Η Δ/νση Ζωικής Παραγωγής και Αξιοποίησης Προϊό¬ 
ντων αυτής, της Γ ενικής Διεύθυνσης Ζωικής Παραγωγής 
του Υπουργείου Αγροτικής Ανάπτυξης και Τροφίμων 
(ΥΠΑΑΤ) ορίζεται ως αρμόδια αρχή για την εφαρμο¬ 
γή και την εποπτεία του συστήματος ελέγχου σε ό,τι 
αφορά στον Καν. (ΕΚ) 617/2008 όπως τροποποιείται, και 
ισχύει (αρμόδια αρχή εποπτείας). 

Ειδικότερα η αρμόδια αρχή εποπτείας πραγματοποιεί: 
α) την καταχώριση των εγκαταστάσεων και τη χορή¬ 
γηση του αντίστοιχου διακριτικού αριθμού σύμφωνα με 
το άρθρο 2 του Καν. (ΕΚ) 617/2008, 
β) τις κοινοποιήσεις στην Επιτροπή όπως αυτές ανα- 
φέρονται στο άρθρο 2, σημείο 3 και στο άρθρο 3, σημείο 
3 του Καν (ΕΚ) 617/2008, 

γ) τις ανακοινώσεις όπως αυτές αναφέρονται στο 
άρθρο 8, σημείο 2, 3 και 7 του Καν (ΕΚ) 617/2008. 

2. Οι Δ/νσεις Αγροτικής Οικονομίας και Κτηνιατρικής 
των Περιφερειακών Ενοτήτων των Περιφερειών της 
Χώρας (ΔΑΟΚ) ορίζονται ως αρμόδιες αρχές ελέγχου, 
όπως αυτό καθορίζεται στο άρθρο 9 του Καν. (ΕΚ) 
617/2008, για τον έλεγχο των απαιτήσεων της παρούσας. 

3. Οι αρμόδιες αρχές ελέγχου έχουν την υποχρέωση 
να αποστέλλουν στην αρμόδια αρχή εποπτείας: 


α) Μέχρι τις 20 κάθε μήνα τα μηνιαία δελτία του προ¬ 
ηγούμενου μήνα σχετικά με την παραγωγή και εμπορία 
αυγών προς επώαση και νεοσσών πουλερικών ορνιθώ¬ 
νων, των εκκολαπτικών επιχειρήσεων που λειτουργούν 
στην περιοχή αρμοδιότητας τους (ΥΠΟΔΕΙΓΜΑ V). 

β) Μέχρι τις 20 κάθε μήνα συγκεντρωτικό δελτίο με 
τον αριθμό των εισαχθέντων και εξαχθέντων νεοσσών 
για το μήνα που προηγήθηκε ανά είδος τύπο και κατη¬ 
γορία και τύπο πουλερικών, σύμφωνα με το ΥΠΟΔΕΙΓΜΑ 
IV. 

γ) Μέχρι τις 20 Ιανουάριου κάθε έτους, κατάσταση 
σχετικά με τη δυναμικότητα αλλά και τη δραστηριότητα 
των εκκολαπτηρίων της περιοχής δικαιοδοσίας τους 
κατά το έτος που προηγήθηκε (ΥΠΟΔΕΙΓΜΑ VI) καθώς 
επίσης και κατάσταση με τον αριθμό των πραγματοποι- 
ηθέντων ελέγχων, τον τύπο των τυχόν διαπιστωθέντων 
παραβάσεων, τις τυχόν συστάσεις που έγιναν και τις 
κυρώσεις που επεβλήθησαν. 

Επιπλέον οι αρμόδιες αρχές ελέγχου οφείλουν να 
κοινοποιούν στην αρμόδια αρχή εποπτείας τυχόν πα¬ 
ραβάσεις που έχουν διαπιστωθεί κατά τον έλεγχο σε 
εκκολαπτικές επιχειρήσεις και αφορούν στο άρθρο 7 
και στη σήμανση αυγών επώασης προέλευσης ΕΕ. 

Άρθρο 4 

Διαδικασία χορήγηση διακριτικών αριθμών 

Όλες οι εγκαταστάσεις που αναφέρονται στο άρθρο 
2 υποβάλλουν αίτημα (ΥΠΟΔΕΙΓΜΑ II και III] στην οικία 
ΔΑΟΚ για την χορήγηση διακριτικού αριθμού. 

Η ΔΑΟΚ, εφόσον η εν λόγω εγκατάσταση καλύπτει τις 
προϋποθέσεις έκδοσης άδειας εγκατάστασης, βάση των 
οριζομένων στο νόμο 4056/2012 (ΦΕΚ 52/Α72012) όπως 
αυτός ισχύει κάθε φορά, και έχει λάβει τη βεβαίωση 
που προβλέπεται από το Π.Δ. 224/1998 (ΦΕΚ 175/Α'/1998) 
όπως ισχύει κάθε φορά, προωθεί την αίτηση του φορέα 
στην αρμόδια αρχή εποπτείας. 

Η αρμόδια αρχή εποπτείας καταχωρεί την εγκατάστα¬ 
ση στα σχετικά κατά περίπτωση μητρώα και χορηγεί 
το διακριτικό αριθμό ο οποίος αναγράφεται στην άδεια 
εγκατάστασης. Αντίγραφο της εν λόγω άδειας εγκατά¬ 
στασης θα πρέπει να αποστέλλεται από την εκάστοτε 
ΔΑΟΚ και στην αρμόδια αρχή εποπτείας. 

Ο χορηγούμενος διακριτικός αριθμός απαρτίζεται από 
τα γράμματα ΕΙ_ και από ένα αύξοντα αριθμό καταχώ- 
ρησης. Ειδικότερα στις εγκαταστάσεις επιλογής χορη¬ 
γούνται οι αριθμοί από 1 έως 99, στις εγκαταστάσεις 
πολλαπλασιασμού οι αριθμοί από 100 έως 499 και στα 
εκκολαπτήρια οι αριθμοί από 500 έως 999. 

Άρθρο 5 

Υποχρεώσεις εκκολαπτηρίων 

Ως εκκολαπτήρια, σύμφωνα με το άρθρο 1, σημείο 3 
του Καν (ΕΚ) 617/2008, ορίζονται οι εγκαταστάσεις των 
οποίων η δραστηριότητα συνίσταται στη θέση αυγών σε 
επώαση, στην εκκόλαψη των αυγών και την προμήθεια 
νεοσσών. Κάθε εκκολαπτήρια οφείλει: 

α) Να τηρεί τις υποχρεώσεις που ορίζονται στα άρθρα 
2, 4 σημείο 1 και 2, καθώς και στα άρθρα 5, 6 και 8 του 
Καν. (ΕΚ) 617/2008. 

β) Να τηρεί αρχεία με τις καταχωρήσεις του άρθρου 
6 του Καν. (ΕΚ) 617/2008. 

γ) Να αποστέλλει μέχρι τις 15 κάθε μήνα στην αρμόδια 
αρχή ελέγχου τις ανακοινώσεις του άρθρου 8 του Καν. 

(ΕΚ) 617/2008, σύμφωνα με το συνημμένο ΥΠΟΔΕΙΓΜΑ V. 
Εναλλακτικά οι ανακοινώσεις μπορεί να αποστέλλονται 
απευθείας στην αρμόδια αρχή εποπτείας η οποία έχει 
την υποχρέωση να ενημερώνει σχετικά την αντίστοιχη 
ΔΑΟΚ. 

Άρθρο 6 

Υποχρεώσεις εγκαταστάσεων 
επιλογής / πολλαπλασιασμού 

Ως εγκατάσταση επιλογής σύμφωνα με το άρθρο 1, 
σημείο 3 του Καν (ΕΚ) 617/2008, ορίζεται η εγκατάσταση 
της οποίας η δραστηριότητα συνίσταται στην παραγωγή 
αυγών προς επώαση, προοριζομένων για την παραγωγή 
νεοσσών αναπαραγωγής, πολλαπλασιασμοί) ή χρήσης. 

Ως εγκατάσταση πολλαπλασιασμού σύμφωνα με το 
άρθρο 1, σημείο 3 του Καν (ΕΚ) 617/2008, ορίζεται η 
εγκατάσταση της οποίας η δραστηριότητα συνίσταται 
στην παραγωγή αυγών προς επώαση, προοριζομένων 
για την παραγωγή νεοσσών χρήσης. 

Κάθε εγκατάσταση επιλογής ή πολλαπλασιασμού 
οφείλει: 

α) Να τηρεί τις υποχρεώσεις που ορίζονται στο άρθρο 
2 και 3 του Καν (ΕΚ) 617/2008. 

β) Να παρέχει εφόσον ζητηθεί από την αρμόδια αρχή 
εποπτείας μέσα) της αρμόδιας αρχής ελέγχου, στα¬ 
τιστικά στοιχεία σχετικά με το ζωικό κεφάλαιο των 
πουλερικών επιλογής και πολλαπλασιασμού. 

Αρθρο 7 

Εισαγωγές αυγών προς επώαση 
και νεοσσών από τρίχες χώρες 

1. Τα αυγά προς επώαση που εισάγονται από τρίτες 
χώρες θα πρέπει να πληρούν τις υποχρεώσεις του άρ¬ 
θρου 3, σημείο 8 του Καν (ΕΚ) 617/2008. 

2. Οι νεοσσοί που προέρχονται από τρίτες χώρες 
θα πρέπει να πληρούν τις υποχρεώσεις του άρθρου 4, 
σημείο 3 του Καν (ΕΚ) 617/2008. 

Αρθρο 8 

Έλεγχοι 

1. Οι έλεγχοι διενεργούνται από κλιμάκιο δύο (2) ελε¬ 
γκτών υπαλλήλων της εκάστοτε αρμόδιας αρχής ελέγ¬ 
χου οι οποίοι ορίζονται με απόφαση του οικείου Δ/ντή. 
Οι ελεγκτές θα πρέπει να είναι γεωτεχνικοί ο ένας εκ 
των οποίων γεωπόνος. Τα ανωτέρα) κλιμάκια οφείλουν 
να ελέγχουν την τήρηση των άρθρων 5 και 6 της πα¬ 
ρούσας απόφασης. 

Συγκεκριμένα οφείλουν να πραγματοποιούν επιτό¬ 
πιους ελέγχους σε όλα τα εκκολαπτήρια αυγών και 
τις επιχειρήσεις επιλογής/ πολλαπλασιασμού που βρί¬ 
σκονται στην περιοχή αρμοδιότητας τους ανά τακτά 
διαστήματα. 

Μετά το πέρας των ελέγχων οι επιτροπές συντάσ¬ 
σουν, ανεξαρτήτως εάν διαπιστωθούν παραβάσεις ή όχι, 
πρακτικό ελέγχου σύμφωνα με το ΥΠΟΔΕΙΓΜΑ I του ΠΑ¬ 
ΡΑΡΤΗΜΑΤΟΣ, σε δύο αντίγραφα το οποίο υπογράφεται 
υποχρεωτικά και από τον υπεύθυνο της ελεγχόμενης 
επιχείρησης. Τυχόν αντιρρήσεις του αναγράφονται στο 
πρακτικό. 

Από τα παραπάνω αντίγραφα, ένα τηρείται στο αρ¬ 
χείο της οικείας αρχής ελέγχου και το δεύτερο παρα- 
δίδεται στον υπεύθυνο της επιχείρησης. 

2. Η αρμόδια αρχή εποπτείας μπορεί να διενεργεί 


ελέγχους στο πλαίσιο της εποπτείας του συστήματος. 

Οι εν λόγω έλεγχοι θα είναι τυχαίοι δειγματοληπτικοί, 
και στόχος τους θα είναι η διασφάλιση της σωστής 
εφαρμογής της παρούσας απόφασης. 

Άρθρο 9 
Κυρώσεις 

1. Στην περίπτωση κατά την οποία κατά τη διάρκεια 
του επιτόπιου ελέγχου διαπιστωθούν παραβάσεις, το 
κλιμάκιο ελέγχου εισηγείται την επιβολή κυρώσεων βά¬ 
σει του ΠΙΝΑΚΑ ΠΑΡΑΒΑΣΕΩΝ της παρούσας. 

2. Οι κυρώσεις επιβάλλονται με απόφαση του Δ/ντή 
της αρμόδιας αρχής ελέγχου σύμφωνα με την εισήγηση 
του σημείου 1. Σε αυτή θα πρέπει να γίνεται μνεία του 
δικαιώματος υποβολής ένστασης, σύμφωνα με το άρθρο 
10 καθώς και της οριζόμενης στο ίδιο άρθρο προθεσμί¬ 
ας. Αντίγραφο της παραπάνω απόφασης αποστέλλεται 
στην αρμόδια αρχή εποπτείας συνοδευόμενη από το 
αντίγραφο του αντίστοιχου πρακτικού ελέγχου. 

3. Εάν σε δεύτερο συνεχόμενο έλεγχο στην επιχείρη¬ 
ση παρατηρηθούν ίδιες παραβάσεις τότε τα πρόστιμα 
του ΠΙΝΑΚΑ ΠΑΡΑΒΑΣΕΩΝ διπλασιάζονται. Αντίστοιχα 
αν διαπιστωθεί η ίδια παράβαση για τρίτη συνεχόμενη 
φορά το σχετικό πρόστιμο τριπλασιάζεται κ.ο.κ, 

4. Στην περίπτωση που οι εκκολαπτικές επιχείρησης 
ή επιχειρήσεις επιλογής/ πολλαπλασιασμού δεν είναι 
συνεπείς στην τήρηση των υποχρεώσεων που αφορούν 
στην αποστολή των στοιχείων σύμφωνα με την σημείο 
γ, άρθρο 5 και την σημείο β άρθρο 6, ο προϊστάμενος 
της αρμόδιας αρχής απευθύνει στον/στην υπεύθυνο της 
αντίστοιχης επιχείρησης γραπτή σύσταση με συστημέ¬ 
νη επιστολή. Στην περίπτωση που η εν λόγω επιχείρηση 
δεν ανταποκριθεί εντός 15 ημερών, με απόφαση του Δ/ 
ντή της αρμόδιας αρχής ελέγχου επιβάλλονται κυρώ¬ 
σεις βάσει του ΠΙΝΑΚΑ ΠΑΡΑΒΑΣΕΩΝ της παρούσας. 

5. Τα διοικητικά πρόστιμα των παραπάνω σημείων, 
αποπληρώνονται και βεβαιώνονται ως έσοδα κατά 50% 
του Ταμείου Γεωργίας και Κτηνοτροφίας και κατά 50% 
των οικείων Περιφερειών και εισπράττονται σύμφωνα 
με τον Κώδικα Είσπραξης Δημοσίων Εσόδων. 

Η επιβολή των ανωτέρω κυρώσεων γίνεται ανεξάρτη¬ 
τα από άλλες ποινές ή διοικητικές κυρώσεις που προ- 
βλέπονται από την ισχύουσα νομοθεσία. 

Αρθρο 10 
Ενστάσεις 

1. Εντός προθεσμίας δεκαπέντε (15) εργάσιμων ημερών 
από την κοινοποίηση της απόφασης του σημείου 2 του 
άρθρου 9, ο κατά τον νόμο υπεύθυνος της επιχείρησης 
στην οποία καταλογίστηκε η παράβαση, έχει δικαίωμα 
υποβολής ένστασης στην αρμόδια αρχή εποπτείας. 

2. Στην περίπτωση υποβολής ένστασης, αυτή εξε¬ 
τάζεται από τριμελή επιτροπή, διετούς διάρκειας, που 
συγκροτείται μετά από απόφαση του Υπουργού Αγρο¬ 
τικής Ανάπτυξης και Τροφίμων κατόπιν εισήγησης της 
αρμόδιας αρχής εποπτείας αποτελούμενη από: 

α) Τον/την προϊστάμενο/η της αρχής εποπτείας, με 
τον αναπληρωτή του, 

β) Τον/την προϊστάμενο/η του αρμόδιου Τμήματος της 
αρχής εποπτείας, με τον αναπληρωτή του, 

γ) υπάλληλο Δ/νσης ΝομοπαρασκευαστικούΈργου και 
Νομικών Υποθέσεων του Υπουργείου Αγροτικής Ανά¬ 
πτυξης και Τροφίμων, με τον αναπληρωτή του. 

Η τριμελής επιτροπή αφού λάβει υπόψη της την έκ- 

θέση των ελεγκτών, τις απόψεις του ενδιαφερομένου 
και τα λοιπά στοιχεία του φακέλου αποφαίνεται επί 
των ενστάσεων μετά από εξέταση της νομιμότητας 
και της ουσίας αυτών και ακυρώνει εν άλω ή εν μέρει 
ή τροποποιεί την απόφαση επιβολής του κυρώσεων. 
Η απόφαση της επιτροπής καθίσταται οριστική μετά 
από επικύρωση της με απόφαση του Γενικού Δ/ντή της 
αρμόδιας αρχής εποπτείας. 

Αρθρο 11 

Καταργούμενες - Μεταβατικές Διατάξεις 
1. Με την έκδοση της παρούσας καταργείται το 


Π.Δ. 590/1981 (ΦΕΚ 152/Β'/1981) «Περί αδειών λειτουρ¬ 
γίας πτηνοτροφείων και εκκολαπτηρίων παραγωγής 
ωών εκκολάψεως και νεοσσών πουλερικών ορνιθώνος», 
βάσει της νομοθετικής εξουσιοδότησης που παρέχει το 
άρθρο 62, παράγραφος 2, του Ν.4235/2014. 

2. Από την έναρξη ισχύος του Π.Δ. 107/2014 (ΦΕΚ 174/ 
Α72014) όπου στην παρούσα απόφαση αναφέρεται η 
Δ/νση Ζωικής Παραγωγής και Αξιοποίησης Προϊόντων 
αυτής του ΥΠΑΑΤ νοείται η Διεύθυνση Διαχείρισης Ζωι¬ 
κών Γενετικών Πόρων και Συστημάτων Εκτροφής Ζώων. 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

ΠΑΡΑΡΤΗΜΑ 


ΠΙΝΑΚΑΣ ΠΑΡΑΒΑΣΕΩΝ 



ΠΑΡΑΒΑΣΕΙΣ 

ΚΥΡΩΣΕΙΣ ! 

Α 

Αρνηση ελέγχου 

Χρηματικό πρόστιμο ίσο 
με 1.000€ 




Β 

ΕΚΚΟΛΑΠΤΗΡίΑ ΑΥΓΩΝ 


Β1 

Μη καταχώρηση των στοιχείων που ορίζονται στο άρθρο 6 του 
Καν, (ΕΚ) 617/2008 

Χρηματικό πρόστιμο ίσο 
με 200€ 

Β2 

Μη τήρηση της προβλεπόμενης σήμανσης των συσκευασιών που 
περιέχουν νεοσσούς σύμφωνα με τα οριζόμενα στο άρθρο 4 του 
Καν. (ΕΚ) 617/2008 

Χρηματικό πρόστιμο ίσο 
με100€ 

Β3 

Μη τήρηση της προβλεπόμενης νομοθεσίας σχετικά με τα 
συνοδευτικά έγγραφα σύμφωνα με τα οριζόμενα στο άρθρο 5 
του Καν. (ΕΚ) 617/2008 

Χρηματικό πρόστιμο ίσο 
με100€ 

Β4 

Μη αποστολή μηνιαίων στοιχείων τοποθετήσεων αυγών (σημείο 

3, άρθρο 5 της παρούσας), και αφού έχει προηγηθεί γραπτή 
σύσταση 

Χρηματικό πρόστιμο ίσο 
με 100€ για κάθε μήνα 
για τον οποίο δεν έχουν 
αποσταλεί τα σχετικά 
στοιχεία 

Β5 

Μη ταύτιση των μηνιαίων στοιχείων που αποστέλλει η 
επιχείρηση με αυτά που προκύπτουν από τα αρχεία της 

Χρηματικό πρόστιμο ίσο 
με 1.0 0€ 




Γ 

ΕΓΚΑΤΑΣΤΑΣΕΙΣ ΕΠΙΛΟΓΉΣ/ Π 0 ΑΛΑ 11Λ ΑΣ I ΑΣ Μ ΟΥ 


Π 

Έλλειψη ατομικής σήμανσης των προς επώαση αυγών ή 
σήμανσης των δοχείων/ κιβωτίων μεταφοράς, σύμφωνα με τα 
οριζόμενα στο άρθρο 3 του Καν. (ΕΚ) 617/2008, η διαπίστωση 
της οποίας λαμβάνει χώρα στο χώρο του συνεργαζόμενου 
εκκολαπτηρίου 

Χρηματικό πρόστιμο ίσο 
με100€ 

Γ2 

Μη τήρηση της προβλεπόμενης νομοθεσίας σχετικά με τα 
συνοδευτικά έγγραφα σύμφωνα με τα οριζόμενα στο άρθρο 5 
του Καν. (ΕΚ) 617/2008, η διαπίστωση της οποίας λαμβάνει 
χώρα στο χώρο του συνεργαζόμενου εκκολαπτηρίου 

Χρηματικό πρόστιμο ίσο 
με100€ 

Γ3 

Μη αποστολή στατιστικών στοιχείων σχετικά με το ζωικό 
κεφάλαιο των πουλερικών επιλογής και πολλαπλασιασμού 
(σημείο 2, άρθρο 6 της παρούσας). 

Χρηματικό πρόστιμο ίσο 
με 200€ 

ΥΠΟΔΕΙΓΜΑ I 
ΠΡΑΚΤΙΚΟ ΕΛΕΓΧΟΥ 

Στ.(τόπος), σήμερα.(ημερομηνία), οι κάτωθι υπάλληλοι: 

13....... 

2 }................ 

που αποτελούμε σύμφωνα με την αρ.Απόφαση του Δ/ντή Αγροτικής Οικονομίας & 

Κτηνιατρικής της Περιφερειακής Ενότητας ...κλιμάκιο ελέγχου όπως αυτό καθορίζεται 

στο άρθρο 8 της με αρ. 2063/141.781/11-11-2014 Υ.Α του Υπουργού Αγροτικής Ανάπτυξης & Τροφίμων 

διενεργήσαμε έλεγχο στην εκκολαπτική επιχείρηση ...(επωνυμία) με έδρα 

τ...........και Α.Φ.Μ... 



ΝΑΙ 

ΟΧΙ 

1. Υπήρξε άρνηση ελέγχου 



2.0 έλεγχος εξελίχθηκε κανονικά 




του 


ελέγχου μόνο όταν δεν υπάρχει άρνηση από τον ελεγχόμενο. Σε περίπτωση άρνησης ο έλεγχος σταματά 
επί τόπου και ακολουθεί ή διαδικασία υποβολής των ανάλογων κυρώσεων που προβλεπεται στην 
ανωτέρω Υ.Α.) 


Ο έλεγχος έγινε στα κάτωθι σημεία: 



Παρατηρήσεις ελεγκτών και λεπτομέρειες που αφορούν την ελεγχόμενη επιχείρηση (εκκολαπτήριο 
αυγών) 


Παρατηρήσεις ελεγκτών και λεπτομέρειες που αφορούν στις μονάδες επιλογής/πολλαπλασιασμού οι 
οποίες έχουν προμηθεύσει με αυγά την ελεγχόμενη επιχείρηση 


Παρατηρήσεις νόμιμου εκπροσώπου της ελεγχόμενης επιχείρησης: 


Ο ΝΟΜΙΜΟΣ ΕΚΠΡΟΣΩΠΟΣ ΤΗΣ ΕΠΙΧΕΙΡΗΣΗΣ 


ΟΙ ΕΛΕΓΚΤΕΣ 

1 ) 


2 ) 


(Σφραγίδα επιχείρησης, υπογραφή πάνω σε αυτή του (Ολογράφως το ονοματεπώνυμο του 

υπευθυνου και κάτωθι της αναγραφή ολογράφως του ελεγκτή και υπογραφή του) 

ονοματεπωνύμου του υπευθύνου) 

ΥΠΟΔΕΙΓΜΑ II 


ΑΙΤΗΣΗ Προς Δ/ναη Αγροτικής Οικονομίας & Κτηνιατρικής 

του. Περιφερειακή Ενότητα. 


Περί Χορήγησης άδειας λειτουργίας και 
διακριτικού αριθμού για την επιχείρηση 
εκκολαπτηρίου. 


Σας παρακαλώ να μου χορηγήσετε άδεια λειτουργίας και διακριτικό αριθμό για την επιχείρηση 
ΕΚΚΟΛΑΠΤΗΡΙΟΥ που έχω, σύμφωνα με το ΠΔ 224/1998 και τον ΚΑΝ (ΕΚ) 617/2008. 

Για ιό σκοπό αυτό σας πληροφορώ τα παρακάτω: 


ΕΠΩΝΥΜΙΑ ΕΠΙΧΕΙΡΗΣΗ 


ΔΙΕΥΘΥΝΣΗ ΕΔΡΑΣ ΕΠΙΧΕΙΡΗΣΗ 


ΔΙΕΥΘΥΝΣΗ ΕΚΚΟΛΑΠΤΗΡΙΟΥ 


ΕΠΩΑΣΤΗΚΕΣ ΚΑΙ ΕΚΚΟΛΑΠΤΙΚΕΣ ΜΗΧΑΝΕΣ 


α/« 


Αριθμός 

μηχανών 

Δυναμικότητα (1) 


Α. ΕΠΩΑΣΤΙΚΕΣ ΜΗΧΑΝΕΣ (τύπος) 




















ΣΥΝΟΔΟ 




Β. ΕΚΚΟΛΑΠΤΙΚΕΣ ΜΗΧΑΝΕΣ (μοντέλο) 
























ΣΥΝΟΛΟ: 




(1)0 μέγιστος αριθμός αυγών που είναι δυνατόν να τοποθετηθούν σύγχρονος εντός της επωαστικής/ 
εκκολοπτικής μηχανής. 


Ημερομηνία 


0 ΑΪΤΩΝ 

ΥΠΟΔΕΙΓΜΑ III 


ΑΙΤΗΣΗ 

του... 

Προς Δ/νση Αγροτικής Οικονομίας & Κτηνιατρικής 
ίϊρριφρρριητκη ΡΛ/ήτητητ 



Περί Χορήγησης άδειας λειτουργίας και 
διακριτικού αριθμού για την επιχείρηση 
πολλαπλασιασμού (πατρογονικών) 


Σας παρακαλώ να μου χορηγήσετε άδεια λειτουργίας και διακριτικό αριθμό για την επιχείρηση 

πολλαπλασιασμού (πατρογονικών) ορνίθων/ ινδορνίθων / χηνών/.. ιύ σύμφωνα με 

το ΠΔ 224/1998 και τον ΚΑΝ (ΕΚ) 617/2008, 

Για το σκοπό αυτά σας πληροφορώ τα παρακάτω: 

ΕΠΩΝΥΜΙΑ Ε Π ΙΧΕίΡΗΣ Η 


ΔΙΕΥΘΥΝΣΗ ΕΔΡΑΣ ΕΠΙΧΕΙΡΗΣΗ 


ΕΓΚΑΤΑΣΤΑΣΕΙΣ ΕΠΙΧΕΙΡΗΣΗΣ (Θάλαμοι εκτροφής πτηνών) 


Νομός 

Τοποθεσία 

Αριθμός θαλάμων 
ανά τοποθεσία 

Κωδικοποίηση 

θαλάμων 

Εμβαδό 

Θαλάμου 

ΓΠ 2 





































ΣΥΝΟΛΟ 





(1) Διαγράφονται ή συμπληρώνεται κατά περίπτωση ανάλογα με το/τα «κτρεφόμενα/« είδος/η 


Ημερομηνία. 


Ο ΑΪΤΩΝ 

κρεατοπαραγωγή 

Μικτά 








Νεοσσοί: 
Θηλυκοί 
προγεννήτάρες 
και γεννήτορες 

Νεοσσοί; Χρήσης 


Νεοσσοί: 
Θηλυκοί 
προγεννή το ρες 
και γεννήτορες 

Νεοσσοί; Χρήσης 



Νεοσσοί; Χρήσης , 





Πετεινάρια, 

όρνιθες, 

κοτόπουλα 

0 



ΕΛΛΗΝΙΚΗ ΔΗΜΟΚΡΑΤΙΑ 

Περιφέρεια... 

Γενική Δ/νση Περιφερειακής Αγροτικής 
Οικονομίας 
& Κτηνιατρικής 

Δ/νση Αγροτικής Οικονομίας & Κτηνιατρικής 

Περιφερειακή ενότητα....... 

Τμήμα Φυτικής & Ζωικής Παραγωγής 


ΥΠΟΔΕΙΓΜΑ V 


Αρ. πρωτ.:. 

Προς: Υπουργείο Αγροτικής Ανάπτυξης & Τροφίμων 

Γεν. Δ/νση Βιώσιμης Ζωικής Παραγωγής & Κτηνιατρικής 
Δ/νση Διαχείρισης Ζωικών Γενετικών Πόρων 
& Συστημάτων Εκτροφής Ζώων 
Τμήμα Παμφάγων & Φυτοψάγων Μοναγαστρικών, 
Γουνοφόρων Ζώων και Λοιπών Χερσαίων Οργανισμών 
Βερανζέρου 46 ΤΚ 101 76 ΑΘΗΝΑ 


ΜΗΝΙΑΙΟ ΔΕΛΤΙΟ ΣΧΕΤΙΚΑ ΜΕ ΤΗΝ ΠΑΡΑΓΩΓΗ ΚΑΙ ΤΗΝ ΕΜΠΟΡΙΑ ΑΥΓΩΝ ΠΡΟΣ ΕΠΩΑΣΗ 
ΚΑΙ ΝΕΟΣΣΩΝ ΠΟ ΥΛΕΡΙΚΩΝ ΟΡΝΙΘΩΝΑ 


Επωνυμία εκκολαητι.κήι: εττινείρησητ ι 


Διακριτικός αριθμός εκκολαπτικής επιχείρησης:. 

ΕΤΟΣ: 


ΜΗΝΑΣ; 


Είδος 

πουλερικών 

Κατηγορία 

Κατεύθυνση 

Αυγά 

εκκολάψεως 

που 

τοποθετήθηκαν 
στις επωαστικές 
μηχανές 

Νεοσσοί που 
εκκολάψΘηκαν 

Νεοσσοί που ί 
πρόκειται στην ί 
πραγματικότητα 
να 

χρησ ιμοποιηθούν 


Αναπαραγωγής & 
πολλαπλασι ασ μού 

Αυγοπαραγωγής 





Κρεατοπαραγωγής 




Πετεινάρια, 
όρνιθες, 
ι κοτόπουλα 


Αυγοπαρανωγή ς 



(1) : 




(2) 


Χρήσης 

Κρεατοπαραγωγής 






Μικτής κατεύθυνσης 




Πάπιες 






Χήνες 

Χρήσης 





Γαλοπούλες 



ι 

1 

1 

| Φριχγκόκοτες 







(1) θηλυκοί νεοσσοί 

(2) Αρσενικοί νεοσσοί μετά το διαχωρισμό του φύλου 


θεωρήθηκε την 


Ο υπεύθυνος του εκκολαπτηρίου 


Ο Δ/ντης Αγροτικής Οικονομίας & Κτηνιατρικής 






























































Περιφέρει».... 

Δ/νση Αγροτικής Οικονομίας & Κτηνιατρικής 

Περιφερειακής ενότητας... 

Τμήμα Φυτικής & Ζωικής Παραγωγής 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 







































